ชาวบ้าน อ.สองพี่น้อง ชื่นมื่น ทหารนำน้ำแจกจ่าย หลังประปาแห้งขอด 
ทหารชุดกองรักษาความสงบ จ.สุพรรณรี ประสานงานเทศบาลเมืองสองพี่น้อง นำรถบรรทุกน้ำแจกจ่ายชาวบ้านบรรเทาความเดือดร้อน โดยชาวบ้านนำภาชนะเก็บกักน้ำ ท่ามกลางอากาศร้อนจัด แต่ทุกคนมีสีหน้ายิ้มแย้ม ที่ได้รับความช่วยเหลือ,เมื่อวันที่ 11 มี.ค. ผู้สื่อข่าวจากจังหวัดสุพรรณบุรี รายงานว่า พ.อ.กุญช์ภัสร์ หาญสมบูรณ์ เลขาธิการกองกำลังรักษาความสงบมณฑลทหารบกที่ 17 พร้อมด้วย ร.อ.ไพโรจน์ ล้ำเลิศ หน.ชุดทหารกองรักษาความสงบ อ.สองพี่น้อง จ.สุพรรณบุรี ประสานกับ นายวิโรจน์ คณูวัฒนา นายกเทศมนตรีเมืองสองพี่น้อง นายภาณุ มิตรสันติสุข รองนายกเทศมนตรี นำรถบรรทุกน้ำออกแจกจ่ายให้ชาวบ้านที่กำลังประสบปัญหาภัยแล้งบ้านหนองโพธิ์ ในเขตพื้นที่ อบต.ศรีสำราญ ตามที่ชาวบ้าน และประชาชนที่เดือดร้อนได้ร้องขอ,ทั้งนี้ เนื่องจากแหล่งน้ำที่นำมาผลิตน้ำประปานั้นแห้งขอด จึงไม่สามารถสูบน้ำมาผลิตน้ำประปาได้ ชาวบ้านจึงแจ้งกับ ทหารชุดกองรักษาความสงบ เพื่อติดต่อประสานงานกับ เทศบาลเมืองสองพี่น้อง ขอความความช่วยเหลือ นำรถบรรทุกน้ำออกแจกจ่ายชาวบ้าน เพื่อเป็นการบรรเทาความเดือดร้อน โดยชาวบ้านได้จัดเตรียมภาชนะเก็บกักน้ำ มารอรับน้ำกันจำนวนมากในท่ามกลางแสงแดดที่ร้อนจัดแต่ชาวบ้านทุกคนต่างดีใจกันที่มีหน่วยงานเข้ามาคอยดูแลไม่ถูกทอดทิ้งในความเดือดร้อนครั้งนี้
ทหารชุดกองรักษาความสงบ จ.สุพรรณบุรี ประสานงานเทศบาลเมืองสองพี่น้อง นำรถบรรทุกน้ำแจกจ่ายชาวบ้านบรรเทาความเดือดร้อน โดยชาวบ้านนำภาชนะเก็บกักน้ำ ท่ามกลางอากาศร้อนจัด แต่ทุกคนมีสีหน้ายิ้มแย้ม ที่ได้รับความช่วยเหลือ
ภัยแล้ง,ภัยแล้ง 59,น้ำแล้ง,ประปาน้ำแล้ง,ทหารแจหจ่ายน้ำ,ชาวบ้านเดือดร้อนหนัก,ขาดน้ำใช้,สองพี่น้อง,สุพรรณบุรี,ข่าว,ไทยรัฐ,ไทยรัฐออนไลน์,ข่าวทั่วไทย